Abdul Gʻani Barodar
Abdul Gʻani Baradar (1963-yil 29-sentyabr yoki tax. 1968-yilda tugʻilgan) — Afgʻoniston davlat arbobi va diniy arbobi, ayni paytda Afgʻonistonlik Abdul Salam Hanafiy va Abdul Kabir bilan birga bosh vazirning birinchi oʻrinbosari vazifasini bajaruvchi. U, shuningdek, Tolibonning hammuassisi hisoblanadi. Uni Afgʻonistonda sharafli mulla bilishadi. U 2002-yildan 2010-yilgacha Mulla Umarning bosh oʻrinbosari boʻlgan, 2019-yildan esa Tolibonning toʻrtinchi qoʻmondoni, rahbar Hibatulloh Oxundzodaning uchta oʻrinbosaridan biridir. U 1996-yildan 2001-yilgacha Tolibon boshqaruvi davrida yuqori lavozimlarda ishlagan. 2001-yilda Tolibon hukumati AQSh boshchiligidagi tashqi kuchlar ishtirokida qulagach, u tashkilotning Pokistondagi Kvetta Shoʻrosini boshqarishga koʻtarilib, Tolibonning amaldagi rahbariga aylandi. U 2010-yilda Pokiston tomonidan qamoqqa tashlangan. Bunga sabab qilib u Afgʻoniston hukumati bilan tinchlik kelishuvini Pokiston ishtirokisiz yashirincha muhokama qilgani uchun degan ehtimol koʻrsatiladi. U 2018-yilda Qoʻshma Shtatlar iltimosiga koʻra ozod etilgan va keyinchalik Tolibon rahbarining oʻrinbosari va Qatardagi siyosiy idorasi rahbari etib tayinlangan. 2021-yil 15-sentyabrda Baradar Time jurnalida „2021-yilning 100 ta eng nufuzli odami“ roʻyxatiga kiritilgan.